กฎ กกฎ ก.ก.ว่าด้วยจำนวนคุณสมบัติ หลักเกณฑ์และวิธีการแต่งตั้ง วิธีการได้มาวาระการดำรงตำแหน่งและการพ้นจากตำแหน่งของ อ.ก.ก. วิสามัญพ.ศ. ๒๕๕๔ อาศัยอำนาจตามความในมาตรา ๑๔ (๓) และมาตรา ๒๗แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๓ มาตรา ๔๓ และมาตรา ๖๔ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ก.ก. จึงออก กฎ ก.ก. ไว้ดังต่อไปนี้ข้อ ๑[๑] กฎ ก.ก.นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ก.ก. อาจแต่งตั้งอ.ก.ก. วิสามัญ เพื่อปฏิบัติการอย่างหนึ่งอย่างใดตามที่ ก.ก. มอบหมายได้ตามความจำเป็นและเหมาะสมแต่อย่างน้อยให้แต่งตั้ง อ.ก.ก. วิสามัญ ดังต่อไปนี้(๑) อ.ก.ก. วิสามัญเกี่ยวกับระบบราชการ การจัดส่วนราชการและค่าตอบแทน(๒) อ.ก.ก. วิสามัญเกี่ยวกับการศึกษา(๓) อ.ก.ก. วิสามัญเกี่ยวกับวินัยและการออกจากราชการ(๔) อ.ก.ก. วิสามัญเกี่ยวกับกฎหมาย และระเบียบ(๕) อ.ก.ก. วิสามัญเกี่ยวกับบุคลากรกรุงเทพมหานคร(๖) อ.ก.ก. วิสามัญเกี่ยวกับการสรรหา พัฒนาบุคลากร และการประเมินข้อ ๓ อ.ก.ก. วิสามัญแต่ละคณะประกอบด้วย(๑) ประธาน อ.ก.ก. วิสามัญ ซึ่งแต่งตั้งจากกรรมการ ก.ก.(๒) อนุกรรมการซึ่งประกอบด้วย(ก) กรรมการ ก.ก. ซึ่งมีความรู้ความสามารถประสบการณ์ตามภารกิจหน้าที่ของอ.ก.ก. จำนวนไม่เกินสองคน(ข)อนุกรรมการซึ่งแต่งตั้งจากส่วนราชการไม่สังกัดกรุงเทพมหานครตามภารกิจหน้าที่ของ อ.ก.ก.วิสามัญคณะนั้น จำนวนไม่น้อยกว่าสองคน แต่ไม่เกินห้าคน(ค) อนุกรรมการผู้ทรงคุณวุฒิต้องมีคุณสมบัติ และไม่มีลักษณะต้องห้ามตามมาตรา ๘ แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานครพ.ศ. ๒๕๕๔ ซึ่งมีความรู้ ความสามารถ ความเชี่ยวชาญและมีผลงานเป็นที่ประจักษ์ในด้านการบริหารงานส่วนท้องถิ่นด้านการบริหารทรัพยากรบุคคลด้านระบบราชการ ด้านการบริหารและการจัดการ ด้านกฎหมาย ด้านการศึกษาหรือด้านอื่นที่เป็นประโยชน์ต่อการปฏิบัติหน้าที่ของอ.ก.ก. วิสามัญคณะนั้น จำนวนไม่น้อยกว่าสองคนแต่ไม่เกินห้าคน(ง) อนุกรรมการซึ่งเป็นข้าราชการกรุงเทพมหานคร จำนวนไม่น้อยกว่าสองคนแต่ไม่เกินห้าคน(จ) ให้หัวหน้าสำนักงาน ก.ก. หรือผู้ช่วยหัวหน้าสำนักงาน ก.ก. ที่ได้รับมอบหมายจากหัวหน้าสำนักงานก.ก. เป็นอนุกรรมการ และให้หัวหน้าสำนักงาน ก.ก. แต่งตั้งข้าราชการในสำนักงาน ก.ก.เป็นอนุกรรมการและเลขานุการ และอาจให้มีผู้ช่วยเลขานุการไม่เกินสองคนด้วยก็ได้ข้อ ๔ การแต่งตั้งอ.ก.ก. วิสามัญ ให้สำนักงาน ก.ก. พิจารณาโดยความเห็นชอบของผู้ว่าราชการกรุงเทพมหานครเมื่อ ก.ก. แต่งตั้ง อ.ก.ก. วิสามัญแล้ว ให้ อ.ก.ก. วิสามัญปฏิบัติหน้าที่ตามที่ ก.ก. มอบหมายทันทีข้อ ๕ อ.ก.ก. วิสามัญมีวาระการดำรงตำแหน่งตามวาระการดำรงตำแหน่งของกรรมการผู้ทรงคุณวุฒิใน ก.ก.เมื่อครบกำหนดตามวาระในวรรคหนึ่ง หากยังมิได้มีมติแต่งตั้งกรรมการก.ก. ขึ้นใหม่ ให้ อ.ก.ก. วิสามัญ ซึ่งพ้นจากตำแหน่งตามวาระนั้นอยู่ในตำแหน่งเพื่อปฏิบัติหน้าที่ต่อไปจนกว่าจะได้มีการแต่งตั้งกรรมการ ก.ก.ขึ้นใหม่ข้อ ๖ นอกจากการพ้นจากตำแหน่งตามวาระ ประธานอ.ก.ก. วิสามัญ พ้นจากตำแหน่งเมื่อ(๑) ตาย(๒) ลาออก โดยยื่นหนังสือลาออกต่อประธาน ก.ก.(๓) เป็นบุคคลล้มละลาย เป็นคนไร้ความสามารถ หรือเสมือนไร้ความสามารถ(๔) เป็นผู้ดำรงตำแหน่งทางการเมืองโดยเป็นกรรมการหรือผู้ดำรงตำแหน่งที่รับผิดชอบในการบริหารพรรคการเมืองหรือเจ้าหน้าที่ในพรรคการเมือง(๕) เป็นผู้ถูกลงโทษให้ออก ปลดออก หรือไล่ออกเพราะกระทำผิดวินัยตามกฎหมายว่าด้วยระเบียบข้าราชการกรุงเทพมหานครและบุคลากรกรุงเทพมหานครหรือตามกฎหมายอื่น(๖) ต้องคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๗) พ้นจากการเป็นกรรมการ ก.ก.(๘) ก.ก. มีมติให้พ้นจากการเป็นประธานใน อ.ก.ก. วิสามัญข้อ ๗ นอกจากการพ้นจากตำแหน่งตามวาระอนุกรรมการตามข้อ ๓ (ค) และ (ง) พ้นจากตำแหน่งเมื่อ(๑) ตาย(๒) ลาออก โดยยื่นหนังสือลาออกต่อประธาน อ.ก.ก. วิสามัญคณะนั้น(๓) เป็นผู้ขาดคุณสมบัติและมีลักษณะต้องห้าม ตามมาตรา ๘แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔(๔) เป็นผู้ถูกลงโทษให้ออก ปลดออก หรือไล่ออกเพราะกระทำผิดวินัยตามกฎหมายว่าด้วยระเบียบข้าราชการกรุงเทพมหานครและบุคลากรกรุงเทพมหานครหรือตามกฎหมายอื่น(๕) ก.ก. มีมติให้พ้นจากการเป็นอนุกรรมการใน อ.ก.ก. วิสามัญ ตามที่ก.ก. กำหนดข้อ ๘ ในกรณีที่ประธานอ.ก.ก. วิสามัญ หรืออนุกรรมการใน อ.ก.ก. วิสามัญ พ้นจากตำแหน่งก่อนครบวาระให้ดำเนินการแต่งตั้งประธาน อ.ก.ก. วิสามัญ หรืออนุกรรมการแทนโดยเร็ว หรือในกรณีที่ก.ก. แต่งตั้งอนุกรรมการเพิ่มขึ้นในระหว่างที่ อ.ก.ก. วิสามัญซึ่งแต่งตั้งไว้แล้วยังมีวาระอยู่ในตำแหน่งให้ผู้ซึ่งได้รับแต่งตั้งแทนตำแหน่งที่ว่างหรือเป็นอนุกรรมการเพิ่มขึ้นอยู่ในตำแหน่งเท่ากับวาระที่เหลืออยู่ของประธานอ.ก.ก. วิสามัญ หรืออนุกรรมการ ซึ่งได้แต่งตั้งไว้แล้วเว้นแต่วาระที่เหลืออยู่ไม่ถึงหนึ่งร้อยแปดสิบวันจะไม่แต่งตั้งประธาน อ.ก.ก.วิสามัญ หรืออนุกรรมการแทนหรือเพิ่มขึ้นก็ได้ให้ไว้ณ วันที่ ๑๗ ตุลาคม พ.ศ. ๒๕๕๔หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครประธานก.ก.หมายเหตุ:- เหตุผลในการประกาศใช้กฎ ก.ก. ฉบับนี้ คือ โดยที่มาตรา ๒๗แห่งพระราชบัญญัติระเบียบข้าราชการกรุงเทพมหานครและบุคลากรกรุงเทพมหานคร พ.ศ. ๒๕๕๔บัญญัติให้ ก.ก. มีอำนาจแต่งตั้งอนุกรรมการวิสามัญ เรียกโดยย่อว่า อ.ก.ก. วิสามัญ เพื่อปฏิบัติการอย่างหนึ่งอย่างใดตามที่ก.ก. มอบหมายและบัญญัติให้จำนวน คุณสมบัติ หลักเกณฑ์และวิธีการแต่งตั้ง อ.ก.ก.วิสามัญ รวมตลอดทั้งวิธีการได้มา วาระการดำรงตำแหน่ง และการพ้นจากตำแหน่งให้เป็นไปตามที่กำหนดในกฎ ก.ก.เพื่อให้การบริหารงานทรัพยากรบุคคลของกรุงเทพมหานครเป็นไปอย่างมีประสิทธิภาพ จึงจำเป็นต้องออกกฎ ก.ก. นี้ปริยานุช/ผู้จัดทำ๗ พฤศจิกายน๒๕๕๔ปณตภร/ผู้ตรวจ๗ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๗๘ ก/หน้า ๑/๕ พฤศจิกายน ๒๕๕๔